उस्ताद अबुल हसन सबा, ईरान के पारंपरिक संगीत के जानेमाने गुरू हैं। उस्ताद सबा का जन्म सन 1902 में तेहरान में हुआ था। उनके पिता का नाम अबुल क़ासिम था जो कमालुस्सलतना के पुत्र थे। उस्ताद सबा, महमूद ख़ान सबा के वंशज थे जो नासेरी काल के विख्यात कवि और कलाकार थे। वे शिक्षित होने के साथ ही कलाप्रेमी भी थे। उन्हें संगीत से भी बहुत लगाव था। वे अपने पुत्र अबुलहसन सबा के पहले गुरू थे। उस्ताद सबा एक अच्छे संगीतकार होने के अतिरिक्त क्लासिकल साहित्य के भी जानकार थे। उनको अंग्रेज़ी भाषा का पूर्ण ज्ञान था। ईरान के आधुनिक साहित्य का उस्ताद सबा ने गहन अध्ययन किया था। उस्ताद सबा को नीमा यूशीज से विशेष लगाव था। उस्ताद शहरयार से भी उनके मैत्रीपूर्ण संबन्ध थे।